Starf sviðsstjóra veitu - og framkvæmdasviðs laust til umsóknar Starf sviðsstjóra veitu - og framkvæmdasviðs er laust til umsóknar hjá Sveitarfélaginu Skagafirði . Á veitu - og framkvæmdasviði starfa um 25 manns að fjölbreyttum verkefnum ; hita - og vatnsveitu , viðhaldi - og nýbyggingu fasteigna , gatnagerð , fráveitu , umhverfis - og hreinlætismálum o . fl . Helstu verkefni sviðsstjóra eru yfirumsjón með veitu - og framkvæmdamálum sveitarfélagsins , hafa umsjón með útboðum og verksamningum , stefnumótun sviðsins og sveitarfélagsins í heild í samstarfi við yfirstjórn . Einnig samskipti og upplýsingagjöf til kjörinna fulltrúa , viðskiptavina og íbúa . Gerð er krafa um verk - eða tæknifræðimenntun sem nýtist í starfi , þekkingu eða reynslu af stjórnun og rekstri , frumkvæði og metnað , forystu - og skipulagshæfileika ásamt hæfni í mannlegum samskiptum og góðri tungumála - og tölvukunnáttu . Umsókn ásamt starfsferilskrá og kynningarbréfi skal skila í íbúagátt sveitarfélagsins en umsóknarfrestur er til og með 23. desember næstkomandi . Nánari upplýsingar um starfið veita Sigfús Ingi Sigfússon sveitarstjóri sigfus@skagafjordur.is og Indriði Þór Einarsson sviðsstjóri veitu - og framkvæmdasviðs indridi@skagafjordur.is einnig er hægt að hafa samband við þá í síma 455 6000 . Laun og starfskjör fara eftir samningum Launanefndar sveitarfélaga við viðkomandi stéttafélag og æskilegt að viðkomandi geti hafið störf sem fyrst .